smcproject/ml-wiki-sentences huggingface dataset:
2017 ലെ ഉത്തർ പ്രദേശ് നിയമസഭ തിരഞ്ഞെടുപ്പ് ഉത്തർ പ്രദേശ് നിയമസഭ തിരഞ്ഞെടുപ്പ്
ഫെബ്രുവരി 11 മുതൽ മാർച്ച് എട്ടു വരെ ഏഴു ഘട്ടങ്ങളിലായാണ് പതിനേഴാമത് ഉത്തർ പ്രദേശ് നിയമസഭയിലേക്കുള്ള തിരഞ്ഞെടുപ്പ് നടന്നത്.
2012 ലെ തിരഞ്ഞെടുപ്പിൽ സമാജ്‌വാദി പാർട്ടിക്കായിരുന്നു ഭൂരിപക്ഷം.
മുഖ്യമന്ത്രി – അഖിലേഷ് യാദവ്.
2017 തിരഞ്ഞെടുപ്പിൽ മൽസരിച്ച പ്രധാന കക്ഷികൾ: സമാജ്‌വാദി പാർട്ടി, ഇന്ത്യൻ നാഷനൽ കോൺഗ്രസ്, ബഹുജൻ സമാജ് പാർട്ടി, ഭാരതീയ ജനതാ പാർട്ടി, രാഷ്ട്രീയ ലോക്ദൾ, കമ്മ്യൂണിസ്റ്റ് പാർട്ടി ഓഫ് ഇന്ത്യ, കമ്മ്യൂണിസ്റ്റ് പാർട്ടി ഓഫ് ഇന്ത്യ(മാർക്സിസ്റ്റ് – ലെനിനിസ്റ്റ്), കമ്മ്യൂണിസ്റ്റ് പാർട്ടി ഓഫ് ഇന്ത്യ(മാർക്സിസ്റ്റ്), എഐഎംഐഎം, അപ്നാ ദൾ(സോനേലാൽ), സുഹൽദേവ് ഭാരതീയ സമാജ് പാർട്ടി, പീസ് പാർട്ടി ഓഫ് ഇന്ത്യ, നാഷനലിസ്റ്റ് കോൺഗ്രസ് പാർട്ടി, ശിവ സേന, അപ്ന ദൾ, സ്വതന്ത്രർ.
2018 ഇംഗ്ലീഷ് വിലാസം https://ml.wikipedia.org/wiki/2018 2018
ഗ്രിഗോറിയൻ കലണ്ടർ പ്രകാരം തിങ്കളാഴ്ച ആരംഭിക്കുന്ന ഒരു വർഷമാണ് 2018 (MMXVIII) .
ഗ്രിഗോറിയൻ കലണ്ടർ പ്രകാരം ക്രിസ്ത്വബ്ദത്തിലെ 2018 -ആമത്തെയും ഇരുപത്തൊന്നാം നൂറ്റാണ്ടിലെ പതിനെട്ടാമത്തെയും വർഷമാണിത്.
പുതുവർഷാഘോഷങ്ങൾ ബൾഗേറിയയുടെ തലസ്ഥാനമായ സോഫിയയിൽ നടന്ന പുതുവത്സരാഘോഷം
ലോകത്താദ്യം 2018-ലെ പുതുവർഷം എത്തിയത് സമോവ , ടോംഗ , കിരിബാസ് ദ്വീപുകളിലും ന്യൂസിലാന്റിലുമാണ് .
ഏറ്റവും അവസാനം പുതുവർഷം എത്തിയത് അമേരിക്കൻ നിയന്ത്രണത്തിലുള്ള ബേക്കർ, ഹോളണ്ട് ദ്വീപുകളിലാണ്.
പ്രധാന സംഭവങ്ങൾ 2018-ൽ മരിച്ചവർ സ്റ്റീഫൻ ഹോക്കിങ് വർഗ്ഗം:2018-ൽ മരിച്ചവർ അവലംബം പുറംകണ്ണികൾ 2018 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സൂപ്പർനോവ Iഎ ഇംഗ്ലീഷ് വിലാസം https://ml.wikipedia.org/wiki/Type_Ia_supernova പ്രമാണം:Main tycho remnant full.jpg Multiwavelength X-ray / infrared image of SN 1572 or Tycho 's Nova, the remnant of a Type Ia supernova
സ്പെക്ട്രത്തിൽ ഹൈഡ്രജൻ രേഖകളുടെ അഭാവമുള്ള,6150 നാനോമീറ്ററിൽ അയണീകൃത സിലിക്കണിന്റെ സാന്നിദ്ധ്യമുള്ള സൂപ്പർനോവകളാണ് Type Ia സൂപ്പർനോവ .
വെള്ളക്കുള്ളൻ നക്ഷത്രങ്ങളുടെ പൊട്ടിത്തെറിയാണിത്.
ദ്രവ്യമാനം കുറഞ്ഞ നക്ഷത്രങ്ങളുടെ പരിണാമപ്രക്രിയയുടെ അവസാന ഘട്ടമാണ് വെള്ളക്കുള്ളന്മാർ.
എങ്കിലും കാർബൺ-ഓക്സിജൻ വെള്ളക്കുള്ളന്മാരുടെ താപനില വേണ്ടത്ര ഉയർന്നാൽ ന്യൂക്ലിയർ ഫ്യൂഷൻ പ്രക്രിയ പുനരാരംഭിക്കും.
ഒരു ദ്വന്ദ്വനക്ഷത്രവ്യൂഹത്തിന്റെ ഭാഗമാവാനിടയാകുന്ന വെള്ളക്കുള്ളൻ അതിന്റെ പങ്കാളിയിൽ നിന്നും ദ്രവ്യം വലിച്ചെടുത്ത് കാർബൺ ഫ്യൂഷനാവശ്യമായ താപനിലയിലെത്തുന്നു.
ഫ്യൂഷൻ തുടങ്ങി നിമിഷങ്ങൾക്കകം വെള്ളക്കുള്ളനിലെ ദ്രവ്യത്തിന്റെ ഒരു ഭാഗം runaway reaction നടന്ന് ഒരു സൂപ്പർനോവ വിസ്ഫോടനത്തിനാവശ്യമായ ഊർജ്ജം (1– 2 × 10 44 J ) പുറന്തള്ളുന്നു.
ഇത്തരത്തിലുണ്ടാകുന്ന സുപ്പർനോവകളുടെ peak luminosity സമാനമായിരിക്കും.
വിസ്ഫോടനത്തിനു മുൻപ് വെള്ളക്കുള്ളന്മാരിൽ അടിഞ്ഞുകൂടുന്ന പിണ്ഡം സമമായതിനാലാണിത്.
ദൃശ്യകാന്തിമാനത്തിലുള്ള ഈ സ്ഥിരത മൂലം Type Ia  സൂപ്പർനോവകൾ അവ ഉൾക്കൊള്ളുന്ന ഗാലക്സികളിലേക്കുള്ള ദൂരം അളക്കാനുള്ള സ്റ്റാൻഡേർഡ് കാൻഡിൽസ് ആയി ഉപയോഗിക്കുന്നു.
പൊതുസമ്മത മാതൃക Spectrum of SN1998aq, a Type Ia supernova, one day after maximum light in the B band
Type Ia സൂപ്പർനോവ മിൻകോവ്സ്കി-സ്വിക്കി സൂപ്പർനോവ വർഗ്ഗീകരണത്തിലെ ഒരു ഉപവിഭാഗമാണ്.
അമേരിക്കൻ ജ്യോതിശാസ്ത്രജ്ഞരായ റുഡോൾഫ് മിൻകോവ്സ്കിയും ഫ്രിറ്റ്സ് സ്വിക്കിയും ആണ് ഈ വർഗ്ഗീകരണരീതിയുടെ ഉപജ്ഞാതാക്കൾ.
ഈ സൂപ്പർനോവകൾ രൂപപ്പെടുന്നത് വിവിധതരത്തിലാകാം,എങ്കിലും അവയുടെ അടിസ്ഥാന രൂപീകരണപ്രക്രിയ ഒന്നുതന്നെയാണ്.
സാവധാനം ഭ്രമണം ചെയ്യുന്ന ഒരു കാർബൺ ഓക്സിജൻ വെള്ളക്കുള്ളൻ തന്റെ പങ്കാളിയിൽ നിന്ന് ദ്രവ്യം വലിച്ചെടുത്ത് ചന്ദ്രശേഖർ സീമയായ 1.38 സൂര്യപിണ്ഡത്തിലധികം ഭാരമാർജ്ജിക്കുമ്പോൾ അവയുടെ സന്തുലനാവസ്ഥ നഷ്ടപ്പെടുന്നു.
സൂപ്പർനോവ Ia യെ നിരീക്ഷിക്കുന്ന സമകാലീന ശാസ്ത്രജ്ഞരുടെ അഭിപ്രായത്തിൽ ഇവ ചന്ദ്രശേഖർ സീമയിലെത്തുന്നില.
മറിച്ച് ആർജ്ജിത പിണ്ഡത്തിന്റെ ഫലമായുണ്ടാകുന്ന ഉയർന്ന മർദ്ദവും സാന്ദ്രതയും വെള്ളക്കുള്ളന്റെ കാമ്പിന്റെ താപനില ഉയർത്തുന്നു.
ചന്ദ്രശേഖർസീമയിലെത്തനാവശ്യമായ പിണ്ഡത്തിന്റെ 1% ആർജ്ജിക്കുമ്പോൾത്തന്നെ ഏകദേശം 1000 വർഷം നീണ്ടുനിൽക്കാവുന്ന താപസംവഹന ചക്രം ആരംഭിക്കുന്നു.
ഈ പ്രക്രിയയുടെ ഒരു ഘട്ടത്തിൽ കാർബൺ ഫ്യൂഷന്റെ ഫലമായി deflagration തുടങ്ങുന്നു.
അതിനുശേഷം ഓക്സിജൻ ഫ്യൂഷൻ ആരഭിക്കുന്നുവെങ്കിലും ഓക്സിജന്റെ സമ്പൂർണജ്വലനം നടക്കുന്നില്ല.
Light curve പ്രകാശമാനവും(relative to the Sun, L 0 ) സമയവും തമ്മിലുള്ള ഈ ഗ്രാഫ്  Type Ia സൂപ്പർനോവയുടെ light curve ആണ് .
The peak is primarily due to the decay of Nickel (Ni), while the later stage is powered by Cobalt (Co).
വിസ്ഫോടനശേഷമുള്ള Type Ia സൂപ്പർനോവയ്ക്ക് സവിശേഷമായ light curve-പ്രകാശമാനവും സമയവും തമ്മിലുള്ള ആരേഖം- ഉണ്ട്.
പ്രമാവധി പ്രകാശമാനത്തിനു സമീപമെത്തുമ്പോൾ സ്പെക്ട്രത്തിൽ ഇടത്തരം പിണ്ഡസംഖ്യയുള്ള-ഓക്സിജൻ മുതൽ കാൽസ്യം വരെ- മൂലകങ്ങളുടെ രേഖകൾ കാണം.
ഇവയാണ് നക്ഷത്രത്തിലെ പുറംപാളിയിലെ പ്രധാനമൂലകങ്ങൾ.
വിസ്ഫോടനം നടന്ന് മാസങ്ങൾ കഴിഞ്ഞ്,പുറംപാളികൾ വികസിച്ച് ഇല്ലാതായശേഷം,സ്പെക്ട്രത്തിൽ കാമ്പിലുള്ള ഭാരമേറിയ മൂലകങ്ങളുടെ സാന്നിദ്ധ്യം കാണാം.
നിക്കൽ-56ന്റെ കൊബാൾട്ട്-56ലൂടെ ഇരുമ്പ്-56 ലേക്കുള്ള ആണവവികിരണം(Radio active decay) ഉയർന്ന ഊർജ്ജമുള്ള വിദ്യുത്കാന്തികതരംഗങ്ങൾ ഉണ്ടാക്കുന്നു.
സൂപ്പർസ്പോർട്ട് പാർക്ക് ഇംഗ്ലീഷ് വിലാസം https://ml.wikipedia.org/wiki/SuperSport_Park
ദക്ഷിണാഫ്രിക്കയിലെ ഗൗട്ടെങ് പ്രവിശ്യയിലെ സെഞ്ചൂറിയനിൽ സ്ഥിതി ചെയ്യുന്ന ഒരു ക്രിക്കറ്റ് സ്റ്റേഡിയമാണ് സൂപ്പർസ്പോർട്ട് പാർക്ക് .
സെഞ്ചൂറിയൻ പാർക്ക് എന്നായിരുന്നു ഈ സ്റ്റേഡിയത്തിന്റെ പഴയ പേര്.
22000 സീറ്റുകളാണ് ഈ സ്റ്റേഡിയത്തിൽ ഉള്ളത്.
ടൈറ്റൻസ് ക്രിക്കറ്റ് ടീമിന്റെ ഹോംഗ്രൗണ്ടാണ് ഇത്.
സച്ചിൻ ടെണ്ടുൽക്കർ തന്റെ 50-ആം ടെസ്റ്റ് സെഞ്ച്വറി കുറിച്ചത് ഈ സ്റ്റേഡിയത്തിലാണ്.
പ്രധാന മത്സരങ്ങൾ
താഴെപ്പറയുന്ന പ്രധാന ടൂർണമെന്റുകൾക്ക് ഈ സ്റ്റേഡിയം വേദിയായിട്ടുണ്ട്; ക്രിക്കറ്റ് ലോകകപ്പ് 2003 ഇന്ത്യൻ പ്രീമിയർ ലീഗ് 2009 ഐ.സി.സി. ചാമ്പ്യൻസ് ട്രോഫി 2009 പുറത്തേക്കുള്ള കണ്ണികൾ ക്രിക്കിൻഫോ ദക്ഷിണാഫ്രിക്കയിലെ സ്റ്റേഡിയങ്ങൾ Archived 2019-07-21 at the Wayback Machine .
25°51′35.69″S 28°11′43.35″E ﻿ / ﻿ 25.8599139°S 28.1953750°E ﻿ / -25.8599139; 28.1953750
സൂപ്പർസൂം ഇംഗ്ലീഷ് വിലാസം https://ml.wikipedia.org/wiki/Superzoom കാനൻ ഇ‌ഒ‌എസ് 400 ഡി ക്യാമറയിൽ ഘടിപ്പിച്ചിരിക്കുന്ന സിഗ്മ സൂപ്പർസൂം 18-200 മി.മീ.
3× അല്ലെങ്കിൽ 4x സൂം ഉള്ള ലെൻസുകൾ , സാധാരണ സൂം ലെൻസുകൾ എന്നും.
വിശാലമായ കാഴ്ച സൂപ്പർസൂം കാഴ്ച ഇതും കാണുക സൂപ്പർസൂം കോംപാക്റ്റ് ക്യാമറകൾ പരാമർശങ്ങൾ
സൂപ്പർസോറസ്‌ ഇംഗ്ലീഷ് വിലാസം https://ml.wikipedia.org/wiki/Supersaurus
സൂപ്പർസോറസ്‌ എന്നാൽ വലിയ പല്ലി എന്നാണ് അർത്ഥം.
ഭൂമുഖത്ത് ജീവിച്ചിരുന്ന ജീവികളിൽ ഏറ്റവും വലിപ്പമേറിയവയിലൊന്നായിരുന്നു സൂപ്പർസോറസ്‌.
സസ്യഭുക്കുകളായ ഈ ഇനം ദിനോസർ ജുറാസ്സിക്‌ യുഗത്തിന്റെ അന്ത്യത്തിൽ ആണ് ജീവിച്ചിരുന്നത് (ഏകദേശം 153 ദശലക്ഷം വർഷങ്ങൾക്ക് മുമ്പ്).
അമേരിക്കൻ ഭൂഖണ്ഡത്തിലാണ്‌ ഇവ ജന്മമെടുത്തതെന്ന് അനുമാനിക്കപ്പെടുന്നു.
കൊളറാഡോയിലാണ് ഈ ഇനം ദിനോസറുകളുടെ ഫോസിൽ അവശിഷ്ടങ്ങൾ ആദ്യമായി കണ്ടെത്തിയത്.
അൾട്രസോറസ് എന്ന പേരിലും ഇവ അറിയപ്പെട്ടിരുന്നു.
സോറാപോഡ് കുടുംബത്തിൽപെട്ട സൂപ്പർസോറസുകൾക്ക് 33 മുതൽ 34 മീറ്റർ വരെ (108 - 112 അടി) നീളമുണ്ടായിരുന്നു.
2.4 മീറ്റർ (8 അടി) വരെ ഉയരം ഉണ്ടായിരുന്ന ഇവയുടെ ശരീര ഭാരം ഏകദേശം 35-40 ടണ്ണോളം വരുമെന്നാണ്‌ കണക്കാക്കിയിരിക്കുന്നത്.
സൊറാപോഡ് വിഭാഗത്തിൽപ്പെട്ട മറ്റു ദിനോസറുകളെപ്പോലെ നീണ്ട കഴുത്തും നീളമേറിയ വാലും ഇവയുടെ പ്രത്യേകതകളായിരുന്നു.
നാലു കാലുകളും  ഉപയോഗിച്ചാണ്‌ ഇവ സഞ്ചരിച്ചിരുന്നത്.
പിന്നെ സോറാപോഡ് കുടുംബത്തിലെ ഏറ്റവും നീളം കൂടിയ കഴുത്ത് ഉള്ളവയിൽ ഒന്നാണ് ഇവ.
രേഖാ ചിത്രം പുറത്തേക്കുള്ള കണ്ണികൾ " അൾട്രസോറസ്നു എന്ത് പറ്റി Archived 2008-05-09 at the Wayback Machine . , by Brian Curtice. "
Why do mass estimates vary so much?
", by Mike Taylor, 27 August 2002.
(see footnote)
സൂഫി പറഞ്ഞ കഥ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Sufi_Paranja_Katha
കെ.പി. രാമനുണ്ണി രചിച്ച സൂഫി പറഞ്ഞ കഥ എന്ന നോവലിനെ ആസ്പദമാക്കി സിലിക്കൺ മീഡിയയുടെ ബാനറിൽ പ്രിയനന്ദനൻ സം‌വിധാനം ചെയ്ത് 2010 ഫെബ്രുവരി 19-ന്‌ തീയേറ്ററുകളിലെത്തിയ ചിത്രമാണ്‌ സൂഫി പറഞ്ഞ കഥ .
തമ്പി ആന്റണി , പ്രകാശ് ബാരെ , ബംഗാളി നടി ശർബാനി മുഖർജി എന്നിവരാണ് ചിത്രത്തിലെ പ്രധാന അഭിനേതാക്കൾ.
സെൻട്രൽ പിക്ചേഴ്സ് ചിത്രം വിതരണം ചെയ്തിരിക്കുന്നു.
കഥ, തിരക്കഥ, സംഭാഷണം എന്നിവ നിർവ്വഹിച്ചത് കെ.പി. രാമനുണ്ണി ആണ്.
നാനാജാതി മതസ്ഥർ അനുഗ്രഹം തേടാനെത്തുന്ന ബീവിയുടെ 'ജാറം' ത്തിലെത്തുന്ന പത്ര പ്രവർത്തകന്റെ മുൻപിൽ സൂഫി ബീവിയുടെ കഥ പറയുന്നു.
മേലെപുല്ലാര തറവാട്ടിലെ അനന്തരവകാശിയായി കാർത്ത്യായനി എന്ന കാർത്തി  ജനിക്കുന്നു.
പണ്ഡിതനും, ദേവി ഉപാസകനുമായ ശങ്കു മേനോൻ (തമ്പി ആന്റണി) തന്റെ അനന്തരവളുടെ അസാമാന്യ ജാതകം ഗണിച്ചെടുക്കുന്നു, യൌവ്വനയുക്തയായിത്തീർന്ന അവൾ തന്റെ തറവാട്ടിൽ നാളികേര കച്ചവടത്തിനെത്തുന്ന മാമൂട്ടി എന്ന മുസ്ലീം യുവാവുമായി പ്രണയത്തിലാവുകയും അയാളുമൊത്ത് പൊന്നാനിക്ക് ഒളിച്ചോടുകയും ചെയ്യുന്നു.
മാമൂട്ടിയുടെ വീട്ടിലെത്തുന്ന കാർത്തി ,സുഹ്റാ എന്ന നാമവും മുസ്ലീം വിശ്വാസവും സ്വീകരിക്കുന്നു, എന്നാൽ വീട്ടുവളപ്പിൽ നിന്നും കിട്ടുന്ന ദേവീ വിഗ്രഹം അവളിൽ ഗതകാല സ്മരണകളുണർത്തുകയും, മാമൂട്ടിയുടെ അനുവാദത്തോടെ വീട്ടുവളപ്പിൽ ക്ഷേത്രം പണിത് ദേവിയെ ആരാധിക്കുകയും ചെയ്യുന്നു, സ്ത്രൈണതയുടെ ശക്തിമത് രൂപമായി മാറുന്ന കാർത്തിയുമായി ശയിക്കാൻ മാമൂട്ടി അശക്തനാവുകയും, കുടുംബത്തിൽ തന്നെയുള്ള അമീർ എന്ന യുവാവുമായി സ്വവർഗ്ഗ ബന്ധത്തിലേർപ്പെടുകയും ചെയ്യുന്നു, മതമൌലിക വാദികൾ മാമൂട്ടിയെ വധിക്കുന്നു, ഇതേ സമയം തന്നെ കാർത്തി അമീറുമൊത്ത് കടലിൽ മറയുന്നു.
മാമൂട്ടിയുടെ കൊലയാളികൾ കയറിയ വള്ളവും കാർത്തിയുടെ ശാപഫലമായി മറിയുന്നു.
ഒടുവിൽ കാർത്തി ബീവിയായി അവരോധിക്കപ്പെടുന്നു.
അഭിനേതാക്കൾ തമ്പി ആന്റണി – ശങ്കു മേനോൻ പ്രകാശ് ബാര – മാമൂട്ടി ശർബാനി മുഖർജി – കാർത്തി ജഗതി ശ്രീകുമാർ – അവറു മുസ്ല്യാർ വി.കെ. ശ്രീരാമൻ – സെയ്തു മൊല്ല ബാബു ആന്റണി – സൂഫി അഗസ്റ്റിൻ ഇന്ദ്രൻസ് ഇർഷാദ് വിനീത് കുമാർ സിദ്ദിഖ് മുല്ലനേഴി കെ. ബി. വേണു അലിയാർ സംവൃത സുനിൽ സോന നായർ ഗീത വിജയൻ വത്സല മേനോൻ കുളപ്പുള്ളി ലീല സംഗീതം
ഗാനരചന റഫീക്ക് അഹമ്മദ് , സംഗീതസംവിധാനം മോഹൻ സിതാര .
ഗാനങ്ങൾ തെക്കിനി കോലായ ചുമരിൽ – കെ.എസ്. ചിത്ര , സുനിൽ സായം സന്ധ്യേ നീറും തിരിപോൽ – ലത കൃഷ്ണ അണിയറ പ്രവർത്തകർ ഛായാഗ്രഹണം: കെ.ജി. ജയൻ ചിത്രസം‌യോജനം: വേണു ഗോപാൽ കല: ഗോഗുൽ ദാസ് ചമയം: പട്ടണം റഷീദ് , പട്ടണം ഷാ വസ്ത്രാലങ്കാരം: കുമാർ എടപ്പാൾ പ്രോഡക്ഷൻ എക്സിക്യൂട്ടീവ്: രാജൻ മണ്ണാർക്കാട് പ്രൊഡക്ഷൻ കണ്ട്രോളർ: ആനന്ദ് പയ്യന്നൂർ അസോസിയേറ്റ് ഡയറക്ടർ: മുരളി ഗോവിന്ദ് , പ്രദീപൻ മുല്ലനേഴി പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് സൂഫി പറഞ്ഞ കഥ ഇന്റർനെറ്റ് മൂവി ഡാറ്റാബേസിൽ സൂഫി പറഞ്ഞ കഥ – മലയാളസംഗീതം.
സൂപ്പർമറീൻ സ്പിറ്റ്ഫയർ ഇംഗ്ലീഷ് വിലാസം https://ml.wikipedia.org/wiki/Supermarine_Spitfire
രണ്ടാം ലോകമഹായുദ്ധത്തിൽ ബ്രിട്ടണും മറ്റു ചില സഖ്യകക്ഷി രാജ്യങ്ങളും വ്യാപകമായി ഉപയോഗിച്ചിരുന്ന ഒറ്റ ഇരിപ്പിടത്തോടുകൂടിയ പോർവിമാനമാണ് സൂപ്പർമറീൻ സ്പിറ്റ്ഫയർ .
ഒരു മുൻനിര പോർവിമാനമായും മറ്റാവശ്യങ്ങൾക്കുമൊക്കെ 1950കളിലും ഈ വിമാനം ഉപയോഗിക്കപ്പെട്ടിട്ടുണ്ട്.
രണ്ടാം ലോകമഹായുദ്ധകാലത്ത് തുടരെ നിർമ്മിക്കപ്പെട്ട ഏക ബ്രിട്ടീഷ് പോർവിമാനമായ ഇവ നിർമ്മിക്കപ്പെട്ടിട്ടുള്ള എണ്ണത്തോളം മറ്റൊരു ബ്രിട്ടീഷ് പോർവിമാനവും നിർമ്മിക്കപ്പെട്ടിട്ടില്ല.
അവലംബം Colt-Browning M2 cal 50 (12,7 mm)
സൂപ്പർമാൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Superman_film
റാഫി മെക്കാർട്ടിന്റെ സംവിധാനത്തിൽ ജയറാം , ഇന്നസെന്റ് , ജഗദീഷ് , ശോഭന എന്നിവർ പ്രധാനവേഷങ്ങളിൽ അഭിനയിച്ച് 1997ഏപ്രിൽ 11 ന് വിഷു വിന് -പുറത്തിറങ്ങിയ ഒരു മലയാളചലച്ചിത്രമാണ് സൂപ്പർമാൻ .
കാവ്യചന്ദ്രികയുടെ ബാനറിൽ സിദ്ദിഖ് , ലാൽ , അസീസ് എന്നിവർ ചേർന്ന് നിർമ്മിച്ച ഈ ചിത്രം കാവ്യചന്ദ്രിക റിലീസ് ആണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവ നിർവ്വഹിച്ചതും റാഫി മെക്കാർട്ടിൻ ആണ്.
അഭിനേതാക്കൾ അഭിനേതാവ് കഥാപാത്രം ജയറാം ഹരീന്ദ്രൻ നെടുമുടി വേണു രാമൻ നായർ (ഹരിയുടെ അച്ചൻ) ഇന്നസെന്റ് കൊച്ചുണ്ണി ജഗദീഷ് എസ്.ഐ. ബാലചന്ദ്രൻ കൊച്ചിൻ ഹനീഫ രാജൻ ഫിലിപ്പ് സിദ്ദിഖ് സിറ്റി പോലീസ് കമ്മീഷണൻ ജനാർദ്ദനൻ നിത്യയുടെ വല്ല്യച്‌ഛൻ സ്ഫടികം ജോർജ്ജ് സി.ഐ. ജഗന്നാഥൻ ടി.പി. മാധവൻ ആഭ്യന്തര മന്ത്രി നാരായണൻ നായർ അഡ്വകേറ്റ് ശോഭന നിത്യ ഐ.പി.എസ്. ബിന്ദു പണിക്കർ സ്വർണ്ണലത (സി ഐ യുടെ ഭാര്യ) സീനത്ത് ഭവാനി (ഹരിയുടെ അമ്മ) പറവൂർ രാമചന്ദ്രൻ എം.എസ് വി ശ്രീജയ നായർ നളിനി ബാലചന്ദ്രൻ സംഗീതം
ഗാനങ്ങൾ കാവ്യചന്ദ്രിക ഓഡിയോസ് വിപണനം ചെയ്തിരിക്കുന്നു.
ഗാനങ്ങൾ ഓണത്തുമ്പി പാടൂ – കെ.ജെ. യേശുദാസ് മറുമൊഴി തേടും കിളിമകളേ – എം.ജി. ശ്രീകുമാർ ആവാരം പൂവിൻ‌മേൽ – ബിജു നാരായണൻ , സുജാത മോഹൻ ഹോലെ ഹോലെ മാന്ത്രികൻ ഞാൻ – എം.ജി. ശ്രീകുമാർ (ഗാനരചന: ഐ.എസ്. കുണ്ടൂർ ) തപ്പു താളങ്ങൾ – എം.ജി. ശ്രീകുമാർ (ഗാനരചന: ഐ.എസ്. കുണ്ടൂർ ) അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ആനന്ദക്കുട്ടൻ ചിത്രസം‌യോജനം ഹരിഹരപുത്രൻ കല വത്സൻ ചമയം പി.എൻ. മണി വസ്ത്രാലങ്കാരം വേലായുധൻ കീഴില്ലം നൃത്തം നദീം ഖാൻ , കുമാർ , ശാന്തി സംഘട്ടനം കനൽ കണ്ണൻ ലാബ് പ്രസാദ് കളർ ലാബ് നിശ്ചല ഛായാഗ്രഹണം സൂര്യ ജോൺ എഫക്റ്റ്സ് മുരുകേഷ് നിർമ്മാണ നിയന്ത്രണം ഗിരീഷ് വൈക്കം റീ റെക്കാർഡിങ്ങ് സമ്പത്ത് സെക്കന്റ് യൂണിറ്റ് കാമറാമാൻ രാജു വാര്യർ അസോസിയേറ്റ് ഡയറക്ടർ കെ.സി. രവി ലെയ്‌സൻ മാത്യു ജെ. നേര്യം‌പറമ്പിൽ പുറത്തേക്കുള്ള കണ്ണികൾ സൂപ്പർമാൻ ഇന്റർനെറ്റ് മൂവി ഡാറ്റാബേസിൽ സൂപ്പർമാൻ – മലയാളസംഗീതം.
സൂപ്പർയാച്ച് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സൂപ്പർയാച്ച്
സാധാരണ ഗതിയിൽ 24 മീറ്ററിൽ കൂടുതൽ നീളമുള്ള, ഒരു പ്രൊഫഷണൽ ക്രൂവിനാൽ മാനേജ് ചെയ്യപ്പെടുന്ന, ആഡംബരം നിറഞ്ഞ സ്വകാര്യ ആവശ്യത്തിനുള്ള ഉല്ലാസ നൗകകളെയാണ് സൂപ്പർ യാച്ചുകൾ(മെഗാ യാച്ച് എന്ന് മറ്റൊരു വിശേഷണം)എന്ന് വിളിക്കുക.
ലോകത്തിലെ മുഴുവൻ അതിസമ്പന്നരായ ആൾക്കാരിൽപ്പോലും വെറും അഞ്ച് ശതമാനം പേർക്ക് മാത്രമാണ് സൂപ്പർ യാച്ച് സ്വന്തമായുള്ളത്.
ഇവരുടെ സൂപ്പർ യാച്ചുകൾ എന്നു പറയുന്നത് 100 മീറ്ററിൽ കൂടുതൽ വലിപ്പമുള്ള സഹസ്രകോടികൾ വിലമതിക്കുന്ന അത്യാഡംബര നൗകകളാണ്.
ഉയർന്ന പ്രാരംഭവില, പരിപാലന ചിലവ്, ഡിപ്രിസിയേഷൻ എന്നിവയാണ് സൂപ്പർ യാച്ചുകളെ അതിസമ്പന്നരുടെ മാത്രം കൈയിലെ കളിപ്പാട്ടമാക്കുന്ന ഘടകങ്ങൾ.
ലോക പ്രശസ്ത ഡിസൈനേഴ്സിനാൽ വിഭാവനം ചെയ്യപ്പെട്ട ഇന്റീരിയർ, മൂവി തിയ്യറ്റർ, ഇൻഫിനിറ്റി സ്വിമ്മിങ്ങ് പൂൾ തുടങ്ങി ഹെലികോപ്റ്റർ, മിസൈൽ ഡിഫൻസ് സംവിധാനം എന്നിങ്ങനെ സങ്കല്പിക്കാൻ പറ്റാവുന്ന എല്ലാ ആഡംബരങ്ങളും സൗകര്യങ്ങളും നിറഞ്ഞവയാണീ സൂപ്പർ യാച്ചുകൾ.
അതുപോലെ തന്നെ വളരെ ചിലവേറിയ, കഷ്ടപ്പാടുള്ള കാര്യമാണ്.
ഇവയുടെ ഒരു വർഷത്തെ പരിപാലന ഉപയോഗ ചെലവ് ഏറ്റവും ചുരുങ്ങിയത് 40 കോടി രൂപയ്ക്ക് മുകളിൽ വരും.
വില കൊണ്ടും, വലിപ്പം കൊണ്ടും ഇപ്പോൾ മുന്നിൽ നിൽക്കുന്ന ടോപ് സൂപ്പർ യാച്ചുകൾ 1.
ദിൽബർ: വില - 4000 കോടി രൂപ - റഷ്യൻ- ഉസ്ബെക്ക് ബിസിനസുകാരനായ അലിഷർ ഉസ്മനോവ് ആണ് 156 മീറ്റർ നീളമുള്ള ഈ ആഡംബര നൗകയുടെ ഉടമ.
ഫുൾക്ക്- അൽ-സലാമ: വില - 3700 കോടി രൂപ - ഒമാന്റെ സുൽത്താനായ ഖബൂസ് ബിൻ സയീദ് അൽ സയീദിന്റെ രണ്ട് സൂപ്പർ യാച്ചുകളിലൊന്നാണ് 164 മീറ്റർ നീളമുള്ള ഇത്.
സെയിലിങ്ങ് യാച്ച് എ: വില 3142 കോടി രൂപ - പരമ്പരാഗത യാച്ചുകളെപ്പോലെ പായ്മരം സംവിധാനമുള്ള ഇത് റഷ്യൻ ബില്യണയർ ആയ ആന്ദ്രെ മെൽനിച്ചെകോവിന്റേതാണ്.
143 മീറ്റർ ആണ് നീളം.
അൽ-ലുസൈൽ: വില 3128 കോടി രൂപ - 124 മീറ്റർ നീളമുള്ള ഈ സൂപ്പർ യാച്ച് ഖത്തറിന്റെ എമിർ ആയ തമീം ബിൻ ഹമാദ് അൽ താനിയുടേതാണ്.
അസം: വില - 3000 കോടി രൂപ - നിലവിലെ സൂപ്പർ യാച്ചുകളിൽ ഏറ്റവും വലുതും (181 മീറ്റർ) വേഗമേറിയതുമാണ് യു.എ.ഇ.
യുടെ പ്രസിഡന്റ് ആയ ഖലീഫ ബിൻ സയദ് അൽ നഹ്യാന്റെ ഈ ആഡംബര നൗക.
94000 എച്ച്.പി. ആണ് ഇതിന്റെ എഞ്ചിൻ ശേഷി
സൂപ്പർമാൻ ഇംഗ്ലീഷ് വിലാസം https://ml.wikipedia.org/wiki/Superman
ലോകത്തിലെ ഏറ്റവും പ്രശസ്തവും ജനപ്രിയവുമായി കണക്കാക്കപ്പെടുന്ന കോമിൿ പുസ്തക അമാനുഷിക കഥാപാത്രമാണ് സൂപ്പർമാൻ .
ജെറി സീഗൽ , ജോ ഷുസ്റ്റർ എന്നിവർ ചേർന്നാണ് 1932 -ൽ സൂപ്പർമാൻ എന്ന കഥാപാത്രത്തിന് ജന്മം നൽകിയത്.
1938 -ൽ ഇവർ ഈ കഥാപാത്രത്തെ ഡിക്ടക്റ്റീവ് കോമിക്സ്, ഇങ്ക് -ന് വിറ്റു.
സൂപ്പർമാൻ ആദ്യമായി പ്രത്യക്ഷപ്പെട്ടത് ആക്ഷൻ കോമിക്സ് #1 (ജൂൺ 30, 1938 )-ലാണ്.
ക്രിപ്റ്റൺ എന്ന ഗ്രഹത്തിൽ കാൽ-എൽ എന്ന പേരിലാണ് സൂപ്പർ മാൻ ജനിച്ചതെന്നാണ് സൂപ്പർമാന്റെ ആരംഭത്തേക്കുറിച്ചുള്ള കഥ പറയുന്നത്.
ക്രിപ്റ്റൺ ഗ്രഹം നശിക്കുന്നതിന് അൽപ നിമിഷങ്ങൾ മുമ്പ്, ശിശുവായ കാൽ-എലിനെ പിതാവ് ജോർ-എൽ ഒരു റോക്കറ്റിൽ കയറ്റി ഭൂമിയിലേക്കയക്കുന്നു.
കാനസിലെ ഒരു കർഷക കുടുംബം അവനെ കണ്ടെത്തുകയും ക്ലാർക്ക് കെന്റ് എന്ന പേരിൽ വളർത്തുകയും ചെയ്യുന്നു.
വളരെ ചെറുപ്പത്തിൽത്തന്നെ കെന്റ് അമാനുഷിക ശക്തികൾ പ്രകടിപ്പിക്കുവാൻ തുടങ്ങി.
മുതിർന്ന ശേഷം, തന്റെ ശക്തികൾ മാനവരാശിയുടെ നന്മക്കായി ഉപയോഗിക്കുവാൻ കെന്റ് തീരുമാനിക്കുന്നു.
പലതവണ റേഡിയോ പരമ്പരകൾ, ടെലിവിഷൻ പരിപാടികൾ, ചലച്ചിത്രങ്ങൾ , വീഡിയോ ഗെയിമുകൾ എന്നിവയിലെല്ലാം സൂപ്പർമാൻ പ്രത്യക്ഷപ്പെട്ടു.
സൂപ്പർമാന്റെ വിജയം സൂപ്പർഹീറോ എന്നൊരു സാഹിത്യ വിഭാഗത്തിന്റെ ഉദ്ഭവത്തിനും അമേരിക്കൻ കോമിൿ പുസ്തക മേഖലയിൽ അത് ആധിപത്യം സ്ഥാപിക്കുന്നതിനും കാരണമായി.
അവലംബം {{ cite journal }} : Unknown parameter | coauthors= ignored ( | author= suggested) ( help ) ; Unknown parameter | month= ignored ( help )
പി. ശ്രീകുമാർ
ഒരു മലയാള ചെറുകഥാകൃത്തും നോവലിസ്റ്റുമാണു് ഇ.
പി. ശ്രീകുമാർ .
2010-ലെ മികച്ച ചെറുകഥാസമാഹാരത്തിനുള്ള പുരസ്കാരം പരസ്യശരീരം എന്ന കഥാസമാഹാരത്തിനു ലഭിച്ചിട്ടുണ്ട് .
എറണാകുളം ജില്ലയിലെ തൃപ്പൂണിത്തുറയിൽ ജനിച്ചു.
ബി.എസ്‌സി.
,എച്ച്‌.
ഡി.സി. എന്നീ ബിരുദങ്ങൾ നേടി.
തൃപ്പൂണിത്തുറയിലെ പീപ്പിൾസ്‌ അർബൻ കോ-ഓപ്പറേറ്റീവ്‌ ബാങ്കിൽ ജനറൽ മാനേജറായി പ്രവർത്തിക്കുന്നു .
മാറാമുദ്ര എന്ന നോവൽ തമിഴിൽ അഴിയാ മുതിരൈ എന്ന പേരിൽ പ്രസിദ്ധീകരിച്ചിട്ടുണ്ട്.
പുരസ്കാരങ്ങൾ കേരള സാഹിത്യ അക്കാദമി പുരസ്കാരം   ( ചെറുകഥ -2010 ) കറന്റ് ബുക്സ് ഗോൾഡൻ ജൂബിലി നോവൽ പുരസ്കാരം ടി.വി. കൊച്ചുബാവ പുരസ്കാരം എസ്.കെ. പൊറ്റക്കാട് പുരസ്കാരം എസ്.ബി.ടി. സാഹിത്യ പുരസ്കാരം കൃതികൾ ചെറുകഥാസമാഹാരങ്ങൾ പരസ്യശരീരം കണ്ണീർപ്പശു നോവൽ മാറാമുദ്ര അവലംബം
പി.എഫ്.ഒ. ഇംഗ്ലീഷ് വിലാസം https://ml.wikipedia.org/wiki/Employees%27_Provident_Fund_Organisation
ഇന്ത്യയിലെ തൊഴിലാളികളുടെ ഏറ്റവും വലിയ സാമൂഹ്യ സുരക്ഷിതത്വ പദ്ധതിയായ തൊഴിൽ സുരക്ഷാസംരക്ഷണ പെൻഷൻ പദ്ധതി( ഇ.പി.എഫ്) നടപ്പിലാക്കുന്ന സ്ഥാപനമാണ് എംപ്ലോയീസ് പ്രോവിഡന്റ് ഫണ്ട് ഓർഗനൈസേഷൻ.
(ഇ.പി.എഫ്.ഒ.) ഇ.
പി.എഫ്.ഓർഗനൈസേഷന്റെ കീഴിൽ അഞ്ചു കോടി വരിക്കാരാണുള്ളത്.
തൊഴിൽ മന്ത്രി തലവനായ ഇ.
പി.എഫ്.ഒ.യുടെ സെൻട്രൽ ബോർഡ് ഓഫ് ട്രസ്റ്റീസാണ് ഇ.
പി.എഫ് (എംപ്ലോയീസ് പ്രൊവിഡൻറ് ഫണ്ട്) പലിശനിരക്ക് നിശ്ചയിക്കുന്നത്.
ചരിത്രം ഘടന പ്രവർത്തനങ്ങൾ പി.എഫ്. പെൻഷൻ പദ്ധതി
എംപ്ലായീസ് പ്രൊവിഡണ്ട്  ഫണ്ടു പദ്ധതിയിൽ പെൻഷൻ സ്‌കീം നടപ്പിലാക്കുന്നതു 1995 നവംബർ മാസം പതിനാറാം തീയതിയാണ്.
ഇന്ത്യയിലെ മൂന്നു കോടിയിലധികം വരുന്ന പി.എഫ് അംഗങ്ങളായ തൊഴിലാളികൾക്കുവേണ്ടി കേന്ദ്ര ഗവൺമെന്റ് ആവിഷ്‌ക്കരിച്ചു നടപ്പിലാക്കിയ ഒരു ക്ഷേമപദ്ധതിയായിരുന്നു ഇ.
പി.എഫ് പെൻഷൻ സ്‌കീം 1995 എന്ന പേരിലറിയപ്പെട്ട പദ്ധതി.
1971 ലെ കുടുംബ പെൻഷൻ പദ്ധതിയുടെ പുനരാവിഷ്‌ക്കരണ പദ്ധതിയായിരുന്നു 1995 പെൻഷൻ പദ്ധതി.
അതുകൊണ്ടുതന്നെ 1971ലെ കുടുംബ പെൻഷൻ പദ്ധതിയിൽ അംഗങ്ങളായവരെല്ലാം പുതിയ പദ്ധതിയിൽ അംഗങ്ങളായി മാറി.
1995 നവംബർ 16 മുതൽ പെൻഷൻ പദ്ധതിയിൽ തൊഴിലാളികളുടെ വിഹിതമായി ഉടമകൾ അടക്കുന്ന ഒരു വിഹിതത്തിൽ നിന്നും 8.33 ശതമാനം സംഖ്യ നിക്ഷേപിക്കണം.
അങ്ങനെ നിക്ഷേപിക്കുന്ന സംഖ്യയിൽനിന്നും പെൻഷനും അനുബന്ധ ആനുകൂല്യങ്ങളും നൽകുകയെന്നതായിരുന്നു പദ്ധതിയുടെ ഉദ്ദേശം.
ഇതിന്റെ ഭരണ ചുമതല പൂർണ്ണമായും എംപ്ലോയീസ് പ്രൊവിഡണ്ട് ഫണ്ടിന്റെ ട്രസ്റ്റീ ബോർഡിനാണ്.
ബോർഡിന്റെ ചെയർമാൻ കേന്ദ്രതൊഴിൽ മന്ത്രിയും അംഗങ്ങൾ കേന്ദ്രതൊഴിലാളി സംഘടനാ നേതാക്കളുമാണ്.
1995 നവംബർ 16ന് പ്രഖ്യാപിച്ച പെൻഷൻ പദ്ധതിയനുസരിച്ച് 58 വയസ്സ് കഴിഞ്ഞു സർവ്വീസിൽനിന്നും പിരിയുന്ന തൊഴിലാളി 10 വർഷമെങ്കിലും പെൻഷൻ ഫണ്ടിൽ വിഹിതം അടച്ചവരാണെങ്കിൽ അവർക്ക് പ്രതിമാസ പെൻഷൻ നൽകുന്നതാണ്.
റിട്ടേൺ ക്യാപിറ്റൽ ഫണ്ടു സ്‌കീം
പെൻഷൻ ലഭിച്ചു വരുന്ന തൊഴിലാളി മരണപ്പെട്ടു പോയാൽ അദ്ദേഹം നോമിനിയാക്കിയവർക്കു പ്രതിമാസ പെൻഷന്റെ നൂറു ഇരട്ടി സംഖ്യ തിരിച്ചുനൽകുന്ന ഒരു പദ്ധതിയായിരുന്നു അത്.
ആയിരം രൂപ പെൻഷൻ ലഭിക്കുന്ന തൊഴിലാളി മരണപ്പെട്ടു പോയാൽ അവരുടെ നോമിനിക്ക് ഒരു ലക്ഷം രൂപ തിരിച്ചു ലഭിക്കുമായിരുന്നു.
കൂടാതെ ആശ്രിതർക്ക് ഭാര്യ അല്ലെങ്കിൽ ഭർത്താവ് ജീവിതാവസാനം വരെ പെൻഷൻ - രണ്ടു മക്കൾക്ക് 25 വയസ്സ് പ്രായമാകുന്നതുവരെ പെൻഷൻ എന്നിവയും പദ്ധതിയിൽ വ്യവസ്ഥ ചെയ്തിരുന്നു.
കൂടാതെ പെൻഷണറെ ഇൻഷൂർ ചെയ്യുന്ന വ്യവസ്ഥയും ഉണ്ടായിരുന്നു.
ഈ പദ്ധതി  നിർത്തൽ ചെയ്തു.
ഇ-പാസ്ബുക്ക്
എംപ്ലോയീസ് പ്രൊവിഡൻറ് ഫണ്ട് ഓർഗനൈസേഷന്റെ (ഇ.പി.എഫ്.ഒ.) ഇ-പാസ്ബുക്ക് സേവനം 2012 ൽ തുടങ്ങി.
അഞ്ച് കോടി പി.എഫ്. ഗുണഭോക്താക്കൾക്ക് അവരുടെ അക്കൗണ്ടുകൾ ഓൺലൈനായി ലഭ്യമാകുന്ന സേവനമാണിത്.
ഇപ്പോൾ ജോലിയിലുള്ള ഗുണഭോക്താക്കൾക്ക് അവരുടെ ഇ-പാസ്ബുക്ക് ഓരോ മാസവും വെബ്‌സൈറ്റിൽനിന്ന് ഡൗൺലോഡ് ചെയ്യാം.
ആക്ഷേപങ്ങൾ
ഇൻഷൂറൻസ് പരിരക്ഷയും നിർത്തൽ ചെയ്തതും റിട്ടേൺ ക്യാപിറ്റൽ ഫണ്ടു സ്‌കീം നിറുത്തലാക്കിയതും പദ്ധതിയെ അനാകർഷകമാക്കിയെന്ന് തൊഴിലാളി സംഘടനകൾ  ആക്ഷേപമുയർത്തിയിരുന്നു.
ആനുപാതിക വർദ്ധനവും പെൻഷൻ പദ്ധതിയിൽ വിഭാവനം ചെയ്തിരുന്നെങ്കിലും അതും ഉണ്ടായില്ല.
1996 നുശേഷം  4 തവണയാണ് ചെറിയൊരു ശതമാനം വർദ്ധനവ് പ്രഖ്യാപിച്ചത്.
കഴിഞ്ഞ പത്തുവർഷമായി പെൻഷനിൽ വർദ്ധനവുണ്ടായില്ല.
അവലംബം ↑ ↑ http://veekshanam.com/content/view/7400/1/%5Bപ്രവർത്തിക്കാത്ത+കണ്ണി%5D പുറം കണ്ണികൾ വെബ്സൈറ്റ് 15 കൊല്ലം പിന്നിട്ട പി.എഫ്. പെൻഷൻ പദ്ധതി -
വി. അനിൽ ഇംഗ്ലീഷ് വിലാസം https://ml.wikipedia.org/wiki/E.
V._Anil ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
കേരളത്തിലെ പ്രശസ്തനായ ഒരു ചിത്രകാരൻ ആണ് ഇ വി അനിൽ .
പാരമ്പര്യ ചിത്രകലാ രീതികളിൽ നിന്നും  വേർപെട്ടു, തനതായ ഒരു രാഷ്ട്രീയ-സാമൂഹിക ചിത്ര - സംവേദന രീതി കൊണ്ട് വന്നു എന്നതാണ് അദ്ദേഹത്തിന്റെ സവിശേഷത.
തൊണ്ണൂറുകളിൽ കേരളത്തിൽ ഉണ്ടായ  ദലിത് അന്വേഷണത്തിന്റെയും   ആക്ടിവിസത്തിന്റെ യും ഭാഗമായാണ്  ഇവി  അനിൽ ചിത്രമെഴുത്തിന്റെ രംഗത്തേക്ക് പ്രേവശിക്കുന്നതു.
ദളിത് മേഖലയിൽ നിന്നും ഉയർന്നുവന്ന വിവിധ സമരങ്ങൾ, സര്ഗാത്മ രചനകൾ, പ്രസിദ്ധികരണങ്ങൾ എന്നിവയുമായി ബന്ധപെട്ടു  ചിത്രങ്ങൾ  വരയ്ക്കുകയും  പുസ്തകങ്ങൾ, മാസികകൾ, നോട്ടീസുകൾ, ലഘു ലേഖകൾ, പുസ്തങ്ങളുടെ കവറുകൾ എന്നിവ രൂപകൽപ്പന നടത്തുകയും ചെയ്തു.
രൂപ കൽപ്പനയിലും രേഖ ചിത്ര രീതിയിലും സവിശേഷമായ ഒരു ശൈലി  ഇദ്ദേഹം കൊണ്ടുവന്നു.
നേർവരകളുടെ കൂട്ടങ്ങൾ കൂടി ചേർന്ന് സംവേദന ചിത്രമായി മാറുന്ന ഒരു രചനാരീതി ഇദ്ദേഹത്തിന്റെ മാത്രം ഒരു പ്രത്യേക ചിത്രരചനാരീതിയാണ്.
സവിശേഷമായ ഒരു രേഖ ചിത്ര രീതി കൊണ്ടും ആഖ്യാന വിഷയം കൊണ്ടും അവ ശ്രദ്ധ നേടുകയും ചെയ്തു.
അദ്ദേഹത്തിന്റെ പൊയികയിൽ   അപ്പച്ചൻ , മഹാത്മാ അയ്യങ്കാളി , ബാബ സാഹേബ് അംബേദ്‌കർ ചിത്രങ്ങൾ ഏറെ പ്രശസ്തമാണ്.
തൊണ്ണൂറുകൾക്കു ശേഷം കേരളത്തിൽ ഉയർന്നു വന്ന പൊയ്കയിൽ  അപ്പച്ചൻ , മഹാത്മാ അയ്യങ്കാളി , ബാബ സാഹേബ് അംബേദ്‌കർ പഠനങ്ങൾ സൃഷിട്ടിച്ച പുതിയ  അവബോധങ്ങളുടെ  പ്രതിഫലനങ്ങൾ ഈ ചിത്രങ്ങളിൽ  നമുക്ക് കാണാൻ കഴിയും.
രോഹിത് വെമ്മൂല  സംഭവം, കേരളത്തിൽ നടന്ന  ആദിവാസിയായ  മധുവിന്റെ  കൊലപാതകം, വാളയാർ സംഭവം, ഭൂമിക്കു വേണ്ടിയും സംവരണത്തിന് വേണ്ടിയുള്ള വിവിധ സമരങ്ങൾ ,യൂപിയിലെ ദളിത് കുട്ടികളെ  ചുട്ടെരിച്ച സംഭവം, പൗരത്വ ഭേദഗതി ബില്ല്   തുടങ്ങിയ സന്ദർഭങ്ങളിൽ  ഇ വി അനിൽ വരച്ച ചിത്രങ്ങൾക്കു വലിയ പ്രചാരം ലഭിച്ചിട്ടുണ്ട്.
ഇത്തരം ചിത്രങ്ങൾ  അതുമായി ബന്ധപെട്ട  സമരങ്ങളിലും  പ്രതിക്ഷേധ പരിപാടികളിലും  നിരന്തരം  ഉപയോഗിക്കപെടുന്നു എന്നത്  ഏറെ ശ്രദ്ധേയമാണ്.
അസാധരണമായ കരുത്തും സ്ത്രീ ചലന ശേഷിയും ഇ വി അനിലിന്റെ  സ്ത്രീ ചിത്രങ്ങളുടെ  സവിശേഷതയാണ്.
ഡോ പി എസ് ശ്രീകല എഴുതി, കേരള സർക്കാരിന്റെ  കീഴിലുള്ള  സാക്ഷരതാമിഷൻ  പ്രസിദ്ധിയ്ക്കരിച്ച  " നവോത്ഥാനത്തിലെ സ്ത്രീ മുന്നേറ്റങ്ങൾ ", ഭരണഘടനാ സാക്ഷരതയുടെ  ഭാഗമായി തയാറാക്കിയ  " ഇന്ത്യ എന്ന റിപ്പബ്ലിക്ക് "  എന്നീ പുസ്തകങ്ങള്ക്കു വരച്ച കേരള നവോഥാന ചിത്രങ്ങളും ഇന്ത്യൻ സ്വതന്ത്ര്യസമര ചരിത്രത്തിലെ  വ്യത്യസ്തധാരകളെ  സൂചിപ്പിക്കുന്ന ചിത്രങ്ങളും ഏറെ ശ്രദ്ധേയമാണ്.
ആർട്ട് ഗാലറികൾ  വഴി ആയിരുന്നില്ല  ഇവി അനിലിന്റെ ചിത്രങ്ങൾ പ്രചരിച്ചത് .
തൊണ്ണൂറുകൾ മുതൽ ദലിതുകൾ നടത്തിയ ആക്ടിവിസത്തിന്റെയും  സർഗ്ഗാത്മ ഇടപെടലിന്റെയും ഭാഗമായാണ് അവ പ്രചാരം നേടിയത്.
സമ്മേളനങ്ങൾ,സമരങ്ങൾ, സെമിനാറുകൾ എന്നിവയുടെ ഭാഗമായാണ്  അവ പ്രദര്ശിപ്പിക്കപ്പെട്ടതു.
പലപ്പോഴും  തെരുവുകളിൽ ആയിരുന്നു അവയുടെ പ്രദർശന ഇടങ്ങൾ.
അത്തരം സംഘടനകൾ തന്നെയായിരുന്നു അതിന്റെ  സംഘാടകരും എന്നതും ഏറെ പ്രാധാന്യമുള്ള കാര്യമാണ്.
കേരളത്തിലെ  ദളിത് ഇടപെടലുകളുടെ ഭാഗമായി  ഒരു ചിത്രകലാ സ്ഥലം വികസിച്ചു വന്നു എന്ന ഈ ചിത്രങ്ങളുടെ  പ്രചാരവും  പ്രദർശനവും  സാക്ഷ്യപ്പെടുത്തുന്നു.
സൂചകം, ആദിയർ  ദീപം, നയലപം, ഒന്നിപ്പു തുടങ്ങിയ ദളിത്  മാസികകൾ  മുഖേനയാണ്  അദ്ദേഹത്തിന്റെ പല ചിത്രങ്ങളും ആദ്യമായി അച്ചടിച്ച്  വന്നത്.
സി അയ്യപ്പൻ നെ പോലെയുള്ള ദളിത്  എഴുത്തുകാരുടെ രചനകൾക്ക് വരച്ച  ചിത്രങ്ങളും പ്രധാനമാണ്.
രൂപേഷ് കുമാറിനിന്റെ  സിനിമ സ്കോപ് എന്ന നോവലിന് വരച്ച ചിത്രങ്ങളും ഏറെ ശ്രദ്ധ നേടിയട്ടുണ്ട്എന്നതും  ഇതോടു ചേർത്ത് വായിക്കാവുന്നതാണ്.
ഏകദേശം അൻപതോളം ജനകിയ പ്രദർശനങ്ങൾ  ഇദ്ദേഹത്തിന്റേതായി  നടന്നിട്ടുണ്ട് .
മുംബൈയിലെ ടാറ്റാ ഇൻസ്റ്റിറ്റ്യൂട്ട് ഓഫ് സോഷ്യൽ സയൻസ്, കോഴിക്കോട് യൂണിവേഴ്സിറ്റി, ജവാഹർ ലാൽ നെഹ്‌റു സർവകലാശാല,  മഹാത്മാ ഗാന്ധി യൂണി വേഴ്സിറ്റി എന്നിവിടങ്ങളിൽ  നടന്ന പൊയ്കയിൽ അപ്പച്ചൻ , മഹാത്മാ അയ്യങ്കാളി സെമിനാറുകളുടെ  ഭാഗമായി  ഇ വി അനിലിന്റെ ചിത്രങ്ങളുടെ  പ്രദർശനം  നടന്നിരുന്നു.
ജർമ്മനിയിലെ Göttingen യൂണിവേഴ്സിറ്റിയിൽ ബാബ സാഹേബ് അംബേദ്‌കർ ജന്മദിന ആഘോഷത്തിന്റെ  ഭാഗമായി നടന്ന Anti-Caste Photo Exhibition Archived 2021-06-06 at the Wayback Machine .
നിൽ  ഇദേഹം വരച്ച മൂന്നു പൊയ്കയിൽ അപ്പച്ചൻ , മഹാത്മാ അയ്യങ്കാളി , ബാബ സാഹേബ് അംബേദ്‌കർ ചിത്രങ്ങൾ  പ്രദർശിപ്പിച്ചിരുന്നു.
നവോത്ഥാനത്തിലെ സ്ത്രീമുന്നെറ്റങ്ങൾ,ഇന്ത്യ എന്ന റിപ്പബ്ലിക്ക് എന്നിവയുടെ പ്രദർശനങ്ങളും ഇതോടൊപ്പം നടന്ന ശ്രദ്ധേയമായ പ്രദർശനങ്ങൾ ആണ് .
1971  മാർച്ച് 15  നു  കേരളത്തിലെ  കോട്ടയം ജില്ലയിൽ  എരുമേലിക്ക് അടുത്തുള്ള  ദളിത് അധിവാസമേഖലയായ  മുട്ടപ്പള്ളി എന്ന ഗ്രാമത്തിൽ  ജനിച്ചു.
പിതാവ്  വിശ്വംഭരൻ, മാതാവ്  അമ്മിണി.
മുട്ടപ്പള്ളി  ഗവ എൽ പിസ്കൂൾ, ഡോ .
അംബേദ്ക്കർ മെമ്മോറിയൽ യു പി സ്കൂൾ,   തിരുവള്ളുവർ ഹൈസ്ക്കൂൾ  എന്നിവിടങ്ങളിൽ  സ്കൂൾ വിദ്യഭ്യാസം പൂർത്തിയാക്കി.
തുടർന്ന് മഹാത്മാ ഗാന്ധി യൂണിവേഴ്സിറ്റിയുടെ കീഴിലുള്ള വിവിധ കോളേജുകളിൽ ഉപരിപഠനം.
ചരിത്രത്തിൽ ബിരുദാനന്തര ബിരുദവും  ബി എഡും  കരസ്ഥമാക്കി.
കേരളത്തിലെ ദളിത് ഇടപെടലുകളുടെയും സാംസ്‌കാരിക പ്രവർത്തനങ്ങളുടെയും   ഭാഗമായി എഴുത്തിന്റെയും ചിത്ര രചനയുടെയും രംഗത്തു സജീവമായി.
ദ അസോസിയേഷൻ ഓഫ് കേരള ഹിസ്റ്ററി, ദളിത് സാംസ്‌കാരിക വേദി PRDS സാംസ്‌കാരിക വേദി, PRDS സെമിനാർ  സംഘടക സമിതി എന്നിവയുടെ  വൈസ് പ്രസിഡന്റ് എന്നി നിലകളിൽ പ്രവർത്തിച്ചിട്ടുണ്ട്.
ഈ സംഘടനകളുടെ ഭാഗമായുള്ള  ഗവേഷണ പ്രവർത്തനങ്ങളിലും പ്രസാധക പ്രവർത്തനങ്ങളിലും പങ്കാളിയായി, ഈ  സമിതികളുടെ ഭാഗമായി PRDS ചരിത്രത്തിൽ(വി വി സ്വാമി ), അയ്യൻ‌കാളി കേരള ചരിത്രത്തിൽ (കെ കെ എസ് ദാസ്), ചെങ്ങുന്നൂരാതി (തെക്കൻ പാട്ടുകളുടെ സമാഹാരം), ദളിത് കഥകൾ (വിവിധ എഴുത്തുകാരുടെകഥാ  സമാഹാരം), ദളിത് കവിത (വിവിധ എഴുത്തുകാരുടെ കവിതാ സമാഹാരം ), ചരിത്രത്തിന്റെ പ്രതിബദ്ധത (ദളിത് ചരിത്രകാരനായ ടി എച് പി ചെന്താര ശേരിയു മായുള്ള സംഭാഷങ്ങൾ ), PRDS ആൻഡ് ദളിത് renaissance  എന്നീ  പുസ്തങ്ങൾ ആണ് പ്രസിദ്ധികരിച്ചത്‌.
സൂചകം മാസിക ,ആദിയർ ദീപം മാസിക എന്നിവയുടെ  എഡിറ്റോറിയൽ അംഗം എന്ന നിലയിൽ പ്രവർത്തിച്ചു.
സൂചകം മാസികയുടെആരംഭ പ്രവർത്തകരിൽ ഒരാളുമായിരുന്നു ഇദ്ദേഹം.
ഇപ്പോൾ  സൊസൈറ്റി ഓഫ് PRDS  സ്റ്റഡീസ് എന്ന സംഘടനയുടെ  വൈസ് പ്രസിഡണ്ട്  ആണ്.
ആ സംഘടനയുടെ  പ്രസാധാക വിഭാഗമായ  അൺ സീൻ ലെറ്റേഴ്സ് -സ്ലെറ്റ് പബ്ലിക്കേഷൻ ന്റെ  പ്രസാധക സമിതി യംഗവും  എഡിറ്റോറിയൽ ടിം മെമ്പറുമാണ്.
ഈ  പ്രസാധക വിഭാഗം ഇതിനോടകം  നാലു പുസ്തകങ്ങൾ പ്രസിദ്ധീകരിച്ചിട്ടുണ്ട്.
പ്രത്യക്ഷ രക്ഷാ ദൈവസഭ ചരിത്രത്തിൽ പ്രത്യക്ഷ പെട്ടവിധം ,ആഴി പുഴ തിര കടലും കടന്നു, എഴുതപ്പെടാത്ത  വരകൾ ,വ്യവസ്ഥയുടെ നടപ്പാതകൾ (ചരിത്രം) ,അടിമവിഷയം (പഠനം), മർദ്ദിതം ശബ്ദം പോലും (കഥാ സമാഹാരം-  pk പ്രകാശ്), അധ്വാനവും ഉടലും ആഖ്യാനവും (സ്ത്രീ പാഠനം -ഡോ. ലിസ പുല്പറമ്പിൽ),  എന്നീ പുസ്തകങ്ങൾ ആണ്  അൺ സീൻ ലെറ്റേഴ്സ് -സ്ലെറ്റ് പബ്ലിക്കേഷൻ  പ്രസിദ്ധികരിച്ച പുസ്തകങ്ങൾ .